Jumal hakkas mulle näitama inimesi, kes tahtsid endalt elu võtta
või olid sügavas depressioonis.
Brasiilias elades, olin ka mina soovinud enda elu ise lõpetada.
Seetõttu oli mul väga kerge leida kontakti nende inimestega.
ARGIPÄEVA SANGARID - ROBERTO BRANDAO
Täna valmistan algroaks brasiilia juustuleiba ja suppi.
Sellele järgneb kuumutatud safran brasiiliapärase strogonoviga.
Juurde pakume salatit ja oasalatit.
Magustoiduks valmistan koogi.
Põhjus, miks me seda kõike teeme, on soov veeta aega oma perega.
Lihtsalt nautida koosolemise aega, vestelda ja teineteisest hoolida.
See on olnud üks viis, kuidas mul on õnnestunud
paljude inimestega kontakt saavutada,
sest see on nende jaoks midagi teistsugust.
Kui kolisin Inglismaalt Soome, avastasin enda jaoks üllatuse.
Brasiilias kallistavad inimesed teineteist väga palju.
Inglismaal surutakse lihtsalt kätt.
Soomes aga pole inimesed harjunud, kui neid kallistama tullakse.
Kui seda tegin, said nad šoki.
See oli minu jaoks natuke häiriv, et nad samaga ei vastanud.
Teine asi oli see, kui mulle külla tuldi ja ma valmistasin neile toidu.
Ootasin, et inimesed istuvad lauda, naudivad toitu ja on huvitatud,
kuidas seda rooga valmistati.
Kuid pettusin selles, et nad tulid, istusid 5 minutit lauas,
läksid siis elutuppa, kus vestlesid tund aega ja seejärel lahkusid.
See häiriski mind, kuna ootasin, et nad veedaksid koos kvaliteetaega.
Pettusin, kuna olin neilt oodanud palju enamat.
Enamik vestlusi käib selle ümber, miks ma Soome tulin.
Ka Inglismaal tunti elavat huvi, kui kuuldi, et tulen Brasiiliast.
Soomes aga pean harjuma,
kuna see, kuidas mind kõnetatakse, tundub mulle veidi negatiivne.
Kuigi ollakse huvitatud,
on selline lähenemisviis minu jaoks natuke jäik ja isegi frustreeriv.
Kohtasin oma naist Annamarit Londonis, Piiblikoolis õppides.
Kolisime peale seda Soome ja oleme siin elanud 7 aastat.
Meil on kaks tütart - seitsmene Sarah ja neljane Amanda.
Jõulukingiks sünnib meile poeg.
Soomes on hea elada, kuigi ma pole varem sellises väikelinnas elanud.
Brasiilias elasin 300 000, Londonis 8 miljoni elanikuga linnas
ja siis tulin 5000 elanikuga Luumäele.
Meil läheb siin väga hästi. Inimesed on sõbralikud ja ausad.
Tulen suurest 10-lapselisest perest. Mul on 25 vennapoega ja õetütart.
65 isapoolset onupoega. Emapoolseid on nii palju, et võimatu arvutada.
Mu vanemad hoolitsesid minu eest väga hästi.
Mu isa oli nelipühi kiriku pastor ja ema koguduse diakon.
Nad kandsid mu eest hoolt, kuni sain 13-aastaseks.
Siis mu ema suri. Kuid mina olin sünnist alates väga haige laps.
Mul oli palju haigusi ning ema kandis kõige selle eest hoolt.
Kui arst ütles emale, et olen täiesti terve, siis 6 kuud peale seda ta suri.
Ema teadis, et see on, mida tal tuleb oma elu lõpuni teha.
4 aastat peale seda suri mu isa ja ma jäin orvuks.
Vennad ja õed hoolitsesid mu eest.
Tagasi vaadates võin öelda, et Jumal tõesti aitas mind.
Brasiilias tundsin end suure pere -ja rahva keskel üksiku orvuna.
Praegu Soomes elades, ma ei tunne enam end üksikuna.
Kõik need aastad ümbritsesid mind väga toredad inimesed.
Kuid ka Jumal oli kogu selle aja minu kõrval.
See on me eelroog - juurviljaguljašš.
Kui tulin esimest korda Soome, ütles Jumal, et jään sellele maale.
Ja mina mõtlesin, mida ma küll siin tegema hakkan?!
Jumal hakkas mulle rääkima inimestest, kellel on enesetapumõtted
ja kellel on sügav depressioon.
Kuna ka mul oli kord sarnaseid olukordi, mil tahtsin endalt elu võtta,
siis tänu sellele oli mul lihtne saada kontakti nende inimestega.
Neil oli valus.
Nad teeks ükskõik mida.
Peale 3 aastat, kui Jumal oli öelnud, et see on mu järgmine kodu,
mõistsin, kui oluline on kõnetada ning armastada neid inimesi.
Jõuda inimesteni läbi nende taseme ja midagi väga kaunist tuleb esile.
On näha, kuidas see inimene hakkab õitsema täiesti uuel viisil.
See ongi Jumala armastus.
Mulle on oluline olla inimestega ja nende kõrval olukordades,
kus mõned tahaksid alla anda.
Kui Soome kolisime, siis mõtlesin, kuidas inimesed suhtuvad sellesse,
kui korraga on väikeses maakonnas üks võõrapärane välismaalane.
Teinekord jäädi tänaval vaatama.
Kuid Roberto isik tuli sellises olukorras väga hästi esile.
Ta hakkas neid teretama, kes teda pikemalt vaatama jäid.
Selliste vahvate olukordade läbi tutvustas Roberto end kogu külale.
Bon appetite! See tähendab portugali keeles "Head isu!"
Võime leida mitmeid viise, kuidas inimesi aidata
ning mida oleme võimelised tegema.
Mulle meeldib inimesi kuulata, nendega rääkida ja koos aega veeta.
Märkasin, et inimesed tulid meile ning veetsime koos neli tundi.
See on Jumala kultuur, kui saab üheskoos osaduses olla.
On tore näha, kui inimesed on tänulikud ja saavad õnnistatud, mõistes samas,
et nad ei pea selle eest maksma ega kuidagi muudmoodi tasuma,
vaid et see on üks armastuse näitamise viis.
Kõik need aastad on minu hobiks jagada enda valmistatud toitu.
Näiteks täna viime inimestele brasiiliapärast toitu.
See on üks viis jõuda nendeni, kel' ei olegi teinekord kodus toitu.
Selliselt võime tuua paljude päeva kergendust ja abi.
Siia kolides ei teadnud ma, kes on rikas, kes vaene.
Käisin ukselt uksele ja pakkusin toitu.
Märkasin, kuidas Jumal kõnetas läbi selle inimesi.
Oleks isekas süüa kogu toit üksi ära, kui võiksime teisi õnnistada.
Nüüd läheme paari kohta ning õnnistame teisi inimesi,
et neil võiks olla homsel, pühapäevasel päeval, soe lõuna.
Ja kui nad seda söövad, siis nad saavad õnnistatud ning rõõmustatud.
Nad tunnevad, et keegi on teinud selle toidu ja viinud neile.
Meil on siin piirkonnas juba palju Brasiilia toiduga harjunud inimesi.
Vahetevahel saavad ka meie külalised koju minnes toidu kaasa.
Mitmel korral on tulnud välja, et inimestel ei ole raha toidu jaoks.
Me lihtsalt õnnistame neid, teadmata, kellel on ja kellel pole toitu.
Kui meie õnnistame, siis Jumal õnnistab ka meid.
Tere-tere! - On tore sind näha, vend Jeesuses!
Kuidas sul läheb? -Tänan, hästi! Käisin saunas ja...
...vaatasin Leo Mellerit. - Väga tore! Me tõime sulle toitu.
See värskendab su päeva. Võid süüa kas täna või homme.
Ole hea! -Tänan!
Kuidas sul on läinud, Aki?
Päris hästi! Jumal on hea ja Jeesus teeb tööd.
11-aastat olen olnud viinast eemal. Jumal töötab.
Ta vabastas mind pool aastat tagasi mängusõltuvusest.
Mul oli selline probleem, et ma pidin raha maha mängima.
Vabaduseks on Kristus meid vabastanud. - Aamen. Seda on rõõm kuulda!
Aitäh sulle!
See on sinule. - On see magustoit. - On. Puding ja kook.
Siin on brasiiliapärane riis, strogonov ning oa- ja kapsasalat.
Ja see on toffee-passioni kompvek, mille minu õde Brasiiliast tõi.
No nii, lähen nüüd jälle edasi.
Nägemist! - Head-aega!
Sellest on mitu aastat tagasi, kui Jumal teid siia saatis.
5,6,7 aastat tagasi? Minu sõbranna kutsus mind kaasa teie kogudusse.
See oli tol korral üks jõuluõhtu ning ma jäin sellest ajast käima.
Mitmed kohad on ilma kogudusteta.
Samas on väga häid kogudusi, kuid seal ei pruugi oma kohta leida.
Siis tulid nemad ja Jumal näitas, et see ongi nüüd minu kogudus.
Olen praegu töötu ja rahadega on väga kitsas käes.
Just täna hommikul lugesin Luuka 12. peatükki,
et me ei peaks muretsema sellest, mida süüa või juua...
Roberto on loomu poolest selline, kes oskab inimestele läheneda.
Nii minul kui ka teistel soomlastel on sellest palju õppida.
Roberto kõrval olen õppinud julgemalt teisi aitama.
Tihti on takistuseks viitsimatus ja mõtlemine, mida teised arvavad.
Või ei taha teisi vaevata.
Üsna tihti aga ei vasta need mõtted tõele.
Väga mitmed just vajavadki seda, et keegi tuleks nendega rääkima.
Sellistes olukordades olen leidnud, et minul on ka piirid vastu tulnud.
Vahest mõnes olukorras olen öelnud, et me ei saa ju nii teha?!
Ja Roberto on lihtsalt läinud otse inimese juurde ja siis tuli välja,
et see olukord oli sellele isikule väga puudutav ja vajalik.
Kui me Soome kolisime ja siia ka koguduse rajasime,
püüdsin leida mooduseid, kuidas rahaliselt oma peret ülal pidada.
Seetõttu läksin õppima medtöötajaks,
mõeldes samas, kuidas ma küll neid kahte ametit seon?
Hakkasin tööle vanemate inimestega, tehes öövahetusi.
Ma külastan neid just öösiti, mil neil on kõige raskem.
Mõni võib lamada põrandal ja vajada abi...
Kuna teatakse, et ma olen pastor, siis sageli palutakse mult' ka eestpalvet.
Põhjus, miks ma õnnistan ja teenin inimesi, ei ole minust tingitud.
Jumal on see, kes armastab maailma nii palju, et andis oma ainsa Poja.
See, mida Tema tegi, julgustab mindki tegutsema
ja mina omakorda tahan julgustada teid tegema seda sama.
Kui me soomlastena - kuna ma elan siin, olen ka soomlane -
kui me näeme erinevaid vajadusi,
siis ärgem mõelgem, et las keegi teine aitab,
vaid me kõik saame sirutada oma abikäe ja olla õnnistuseks.
Me elame rahva seas, kes vajab nii väga tunda armastust.
Seda mitte vaid ühekordse teona arsti või juristi poolt, vaid kõigi poolt.
Tee seda, mida Kristus on sinu heaks teinud
ka teiste heaks.
Sest sa oled Tema jünger.
Mine ja ulatu oma naabrini, näita üles armastust ja aita nii kuis saad.
Kui saad küpsetada, kuulata või rääkida; lihtsalt koos aega veeta,
siis tee seda Jeesuse nime auks!
Tõlge: Katrin Usin